钦定古今图书集成/历象汇编/岁功典/第033卷 > 《江南志书》 > 高淳县
## 钦定古今图书集成/历象汇编/岁功典/第033卷 > 《江南志书》 > 高淳县

三月初旬，邑中迎天将，以人代为像饰，假面作鬼神
状，用鼓乐旗盖导引跳舞，周舞衢巷，倾动远迩，亲戚
聚观，宴饮之费，复不可量。官欲禁止，则人皆汹汹，谓
必致大疫，盖亦乡傩之遗意。　昝村曹塘祠张菩萨，
三月中旬拜许香愿，其费不赀。至有以身祷，插刀于
臂，系锁于颈，祭毕，出其刀，不创亦不痛云。